hotchpotch/miracl-hf-unified huggingface dataset:
Iris Kick
Iris Kick on rockyhtye Plastic Tearsin single, joka julkaistiin 4. lokakuuta 2017. Se on singlelohkaisu tulevalta "Angels with Attitude" -albumilta.
Kangas (Jyväskylä)
Kangas on Jyväskylän Tourulan kaupunginosassa sijaitseva 34 hehtaarin laajuinen asuinalue ja yrityskeskittymä. Se sijaitsee Tourujoen itäpuolella noin kilometrin päässä keskustasta, Tourulan asuinalueen pohjoispuolella. Kangas rajautuu Tourujoen, Ailakinkadun, Vapaaherrantien ja Kympinkadun sisäpuolelle.
Alue on aikaisemmin ollut Kankaan paperitehtaan käytössä. Tehtaan toiminta alueella päättyi tammikuussa 2010 ja kaupunki hankki alueen itselleen käyttämällä etuosto-oikeuttaan. Alueen kehittäminen aloitettiin vuonna 2011 asukkaiden osallistumisprojektilla. Yleisen arkkitehtuurikilpailun alueen yleiskaavasta voitti Arkkitehtitoimisto Petri Rouhiainen Oy:n ehdotus "Hjalmarin uni". Alueen osayleiskaava hyväksyttiin marraskuussa 2013.
Kankaan paperitehtaan siipiosasta on muovattu "Luova kampus", jonne vuoden 2016 alussa muutti Petäjävedeltä ammattiopiston Käsi- ja taideteollisuusoppilaitos ja sen jälkeen Humanistisen ammattikorkeakoulun toimintoja. Alueen työpaikkarakentamisessa käytetään sekä vanhoja teollisuusrakennuksia että uudistuotantoa. Landis+Gyr rakennuttaa itselleen noin 6 000 neliön uudisrakennuksen.
Asuinrakennuksiin valmistuu syksyyn 2018 mennessä 360 asuntoa. Niiden lippulaivaksi on noussut 16-kerroksinen "KOAS Tower". Ensimmäinen kokonainen kortteli tulee valmiiksi Piippurantaan vuonna 2018. Alueen ydinosien arvioidaan valmistuvan vuoteen 2025 mennessä.
RAND Corporation
RAND Corporation on yhdysvaltalainen voittoa tuottamaton tutkimuslaitos ja ajatushautomo, joka perustettiin 1948 tuottamaan analyysejä Yhdysvaltain asevoimille.
Project RAND perustettiin Douglasin lentokonetehtaan alaisuuteen pian toisen maailmansodan jälkeen 1. lokakuuta 1945.
Projektin taustalla olivat ilmavoimien kenraali H. H. "Hap" Arnold, sotaministerin neuvonantaja MIT:n Edward Bowles, Douglasin johtaja Donald Douglas, Douglasin pääinsinööri Arthur Raymond ja hänen avustajansa Franklin Collbohm.
Collbohm nousi RANDin johtajaksi 1946. Ensimmäinen projektin raportti oli "Preliminary Design of an Experimental World-Circling Spaceship", jossa hahmoteltiin maata kiertävän satelliitin mahdollisuuksia tekniikan osalta, ongelmia ja hintaa, mutta myös sen merkitystä ja mahdollisuuksia ihmistä kantavan laitteen rakentamiseen.
Vuonna 1947 projekti muutti Douglasin tehtaalta omiin toimistotiloihinsa Santa Monicaan. 14. helmikuuta 1948 projekti irrotettiin Douglasista omaksi voittoa tuottamattomaksi järjestökseen. RAND Corporation sai alkurahoituksenaan miljoona dollaria korottomana lainana ja pankkitakauksena Fordin säätiöltä.
RANDin saavutuksiin luetaan osallistuminen Yhdysvaltain avaruusohjelman kehittämiseen, saavutukset tekoälyssä ja monet Internetin luomiseen kehitetyt periaatteet.
Vuoden 2005 raportin mukaan enää noin puolet RANDin tutkimuksesta liittyy kansalliseen turvallisuuteen. Monia muita tutkittavia aiheita ovat perheiden tukeminen, oikeudenkäyttö, työmarkkinat, yritysten johtaminen, kriisinhallinta ja luonnonkatastrofeihin varautuminen, väestö- ja aluepolitiikan tutkimus.
Vuosina 1974–1982 RAND toteutti laajan tutkimuksen nimeltä RAND Health Insurance Experiment (RAND HIE) terveydenhuollon kustannuksista, käytöstä ja tuloksista Yhdysvalloissa. Tutkimusta käytetään edelleen ennustamaan kulujen muuttumista sairausvakuutuksen uudistusten myötä. Tutkimuksen toistaminen on sen laajuuden vuoksi lähes mahdotonta. Nykyrahassa tutkimus tuli maksamaan Yhdysvaltain terveysministeriön maksamana lähes 300 miljoonaa dollaria.
Fresh Off the Boat
Fresh Off the Boat on yhdysvaltalainen Nahnatchka Khanin luoma tilannekomediasarja, jonka pääosissa ovat Hudson Yang, Randall Park ja Constance Wu. Sarja perustuu Eddie Huangin oikeaan elämään ja siitä kertovaan vuonna 2013 julkaistuun kirjaan "Fresh Off the Boat: A Memoir". Huang toimi sarjan kertojana ensimmäisen kauden ajan.
Sarjan esittäminen alkoi Yhdysvalloissa ABC-kanavalla 4. helmikuuta 2015.
Sarja seuraa taiwanilaisen perheen kulkua, kun he muuttavat Washingtonin Chinatownista Orlandoon, Floridaan ja avaavat cowboy-teemaisen pihviravintolan vuonna 1995. Äiti tuskailee sopeutumisen kanssa, perheen isä jahtaa ”amerikkalaista unelmaa” ja Eddiellä on omat ongelmansa koulunkäyntinsä kanssa.
ABC tilasi sarjalle toisen tuotantokauden toukokuussa 2015 ja kolmannen maaliskuussa 2016. ABC tilasi neljännen tuotantokauden toukokuussa 2017 ja viidennen toukokuussa 2018.
Hannu Matilainen
Hannu Matilainen (s. 1947, Kemi) on haminalainen keramiikka- ja lasitaiteilija. Hänen puolisonsa on taiteilija Raila Vainonen.
Draga Mašin
Draga Mašin (, o.s. Lunjevica ("Луњевица"); 1867 – 11. kesäkuuta 1903 Belgrad) oli Serbian kuningas Aleksanteri I:n puoliso. Hänet surmattiin yhdessä miehensä kanssa vuoden 1903 palatsivallankaappauksen yhteydessä.
Dragan suku Lunjevicat tunnettiin Serbian itsenäisyyskamppailun ja Obrenovićin dynastian tukijoina. Hänen isoisänsä Nikola Lunjevica oli tunnettu patriootti ja hänen isänsä oli valtion virkamies. Isän kuoltua perhe ajautui köyhyyteen, joten Draga nai vuonna 1884 insinöörin ja virkamiehen Svetozar Mašinin, joka kuitenkin kuoli jo seuraavana vuonna. Draga Mašin pääsi vuonna 1889 Serbian kuningatar Natalian hovineidoksi ja tutustui tämän alaikäiseen poikaan Aleksanteriin, josta tuli samana vuonna kuningas, kun hänen isänsä Milan I joutui luopumaan kruunusta. Kuningas Aleksanteri aloitti myöhemmin itseään lähes kymmenen vuotta vanhemman Draga Mašinin kanssa runsaasti paheksuntaa herättäneen suhteen ja päätti lopulta naida tämän. Dragan säätyasemaa ei pidetty kuninkaan puolisolle sopivana ja asiaa pahensi se, että Aleksanteria pidettiin heikkotahtoisena ja perheenjäsentensä ohjailemana hallitsijana. Kuninkaan vastustajat levittivät myös huhuja, joiden mukaan Draga Mašin olisi leskeydyttyään elättänyt itseään rikkaiden miesten kurtisaanina. Piittaamatta sen enempää vanhempiensa kuin serbialaisten yleisen mielipiteen voimakkaasta vastustuksesta Aleksanteri I solmi heinäkuussa 1900 avioliiton Draga Mašinin kanssa. Aleksanterin hallinto muuttui tämän jälkeen entistä itsevaltaisemmaksi ja vihatummaksi, sillä hän alkoi erottaa hovista, hallituksesta ja armeijasta puolisoaan ja avioliittoaan arvostelleita henkilöitä.
Draga ja Aleksanteri eivät saaneet lapsia, mutta kuningatar Draga väitti useasti tulleensa raskaaksi, mikä lisäsi kuningasparin epäsuosiota. Pian alkoi myös levitä huhuja, että Aleksanteri olisi suunnitellut nimeävänsä Dragan epävakaista elämää viettäneen veljen Nikodije Lunjevican kruununperijäkseen. Kaikki tämä myötävaikutti siihen, että joukko Serbian armeijan nuoria upseereita alkoi vuodesta 1901 suunnitella kuninkaan salamurhaa. Yksi murhasalaliiton johtajista oli kuningatar Dragan entinen lanko, eversti Aleksandar Mašin, joka kuului kilpailevan Karađorđevićin dynastian kannattajiin. Salaliittolaiset tunkeutuivat 10.–11. kesäkuuta 1903 välisenä yönä kuninkaalliseen palatsiin ja ampuivat sekä kuningas Aleksanterin että kuningatar Dragan, jotka löydettiin piiloutuneina vaatekomerosta. Heidän silvotut ruumiinsa heitettiin ikkunasta palatsin puutarhaan. Valta siirtyi tämän jälkeen Karađorđevićin suvulle.
New Hartford
New Hartford on kaupunki New Yorkin osavaltiossa, Yhdysvalloissa. Vuoden 2010 väestölaskennan mukaan asukasluku oli 22 166.
Yhdysvaltain väestönlaskentatoimiston mukaan New Hartfordin pinta-ala on 66,03 neliökilometriä, josta 65,73 neliökilometriä on maa-aluetta ja 0,31 neliökilometriä (0,39%) on vettä.
Lukáš Gavalier
Lukas Gavalier (s. 27. joulukuuta 1993) on slovakialainen jääkiekkomaalivahti, joka torjuu Slovakian Extraliigassa pelaavassa HK Popradissa.
Mannen
Mannen on Norjan tunturi, jonka laki on 1 294 metriä merenpinnan yläpuolella. Se sijaitsee Horgheimissa Romsdalenissa Raumajoen varrella.
Tunturi on epävakaa, ja se voi romahtaa milloin vain. Sitä on seurattu vuodesta 2009. Romahtaessaan se voi saada liikkeelle 100 miljoonan m³ maamassan.
Pienempikin, noin 2–3 miljoonan m³:n, romahdus voi yltää asumuksiin, rautatiehen ja Eurooppatiehen E136. Maamassa voi tukkia Raumajoen ja aiheuttaa tulvan.
Kyle of Lochalshin rautatieasema
Kyle of Lochalshin rautatieasema () on rautatieasema Kyle of Lochalshin kylässä Ylämaan hallintoalueella, Skotlannissa. Se on Kyle of Lochalshin radan pääteasema.
Asema avattiin 2. marraskuuta 1897. Sitä käytti 65 706 matkustajaa kaudella 2015–2016.
Aidepsos
Aidepsos (, ) oli antiikin aikainen kaupunki Euboian saarella Kreikassa. Se sijaitsi Istiaía-Aidipsóksen kunnan alueella nykyisen Loutrá Aidipsoún kaupungin paikalla, noin kolme kilometriä etelään nykyisestä Aidipsóksen kylästä.
Aidepsos oli Histiaian kaupungin alaisuudessa ainakin siinä vaiheessa, kun tämä hallitsi koko pohjoista Euboiaa. Aidepsos tunnettiin antiikin aikana erityisesti kuumistä lähteistään ja kylpylöistään. Kreikkalaisessa mytologiassa lähteet yhdistettiin Herakleehen. Varhaisimmat maininnat lähteistä ovat 400- ja 300-luvuilta eaa. Alueella vuonna 427 eaa. tapahtuneen maanjäristyksen kerrotaan kuivattaneen lähteet kolmeksi päiväksi.
Aidepsos alettiin tuntea terveyskylpyläkeskuksena hellenistisen kauden lopulla ja roomalaisella kaudella. Vierailta tiedetään kannetun erityinen vero viimeistään 200-luvulla eaa. Muun muassa kihdistä kärsinyt Sulla vietti lomaa paikalla. Kaupunki oli yläluokan ja taiteilijoiden erityisessä suosiossa 100-luvulla jaa. Tuolloin sen mainitsee muun muassa Plutarkhos, joka kutsuu kaupunkiin osaksi sijoittuneissa "Pitopuheissaan" paikkaa ”Hellaan yhteiseksi olohuoneeksi”.
Aidepsoksen lähistöltä kaivettiin myös kuparia ja rautaa, ja alueella oli tähän liittynyttä metalliteollisuutta.
Aidepsoksen alueella on suoritettu suhteellisen vähän arkeologisia kaivauksia, sillä nykyinen kaupunki sijaitsee raunioiden päällä. Joitakin pienimuotoisia kaivauksia on tehty 1900-luvun alkupuolella.
Aidepsoksessa tiedetään olleen suurikokoisia julkisia ja yksityisiä rakennuksia, kuten kylpylöitä, huviloita ja erilaisia majoitustiloja. Vähäisten kaivausten tuottamiin löytöihin lukeutuvat muun muassa yhden roomalaisella kaudella 100- tai 200-luvulla jaa. rakennetun kylpylän rauniot. Se oli ollut käytössä kristilliselle kaudella saakka. Kylpylä sai vetensä alueen kuumista lähteistä. Kaupungin alueelta tehdyt esinelöydöt ovat Chalkídan arkeologisessa museossa.
Eretrian teatteri
Eretrian teatteri oli antiikin aikainen teatteri Eretrian kaupungissa Euboian saarella Kreikassa. Sen rauniot sijaitsevat nykyisen Erétrian kaupungin pohjoislaidalla.
Teatteri oli rakennettu kaupungin länsiosaan akropoliin eli linnavuoren lounaispuolelle, ei kuitenkaan sen rinteeseen vaan keinotekoiselle kukkulalle. Siinä on ollut kolme rakennusvaihetta. Ensimmäinen teatteri on rakennettu 400- tai 300-luvulla eaa. Teatteria muutettiin 300-luvun eaa. lopulla tai 200-luvun eaa. alkupuolella, ja se kunnostettiin sen jälkeen kun roomalaiset olivat tuhonneet kaupungin vuonna 198 eaa.
Teatteri oli normaali kreikkalainen puolikaarenmuotoinen teatterirakennus, jonka keskellä oli pyöreä orkhestra. Orkhestran halkaisija oli noin 20 metriä. Toisessa rakennusvaiheesa orkhestra sijoitettiin yli kolme metriä varhaisempaa alemmaksi ja kahdeksan metriä pohjoisemmaksi. Katsomossa oli tilaa noin katsojalle. Portaat jakoivat katsomon 11 sektoriin. Orkhestran takana oli skene- eli näyttämörakennus, johon kuului proskenion. Proskenionin koristelu edusti toisessa vaiheessa joonialaista ja kolmannessa vaiheessa doorilaista tyyliä. Orkhestran keskelle johti skene-rakennuksesta maanalainen käytävä ktoonisten jumaluuksien ilmestymistä varten. Alkuvaiheessa teatterin rakennelmat olivat monin osin puiset, myöhemmin kivestä.
Teatterin lounaispuolella sijaitsivat Dionysokselle omistettu temppeli ja alttari, ja itäpuolella stadion sekä niin kutsuttu ylempi gymnasion.
Teatterin arkeologiset kaivaukset suoritti American School of Classical Studies at Athens eli Yhdysvaltain arkeologinen koulu vuosina 1891–1895. Myöhemmin raunioita on kunnostettu.
Erétrian arkeologinen museo
Erétrian arkeologinen museo () on arkeologinen museo Erétrian kaupungissa Euboian saarella Kreikassa. Se esittelee antiikin Eretrian kaupungin alueelta ja ympäristöstä löydettyä pääosin antiikin aikaista esineistöä.
Museo aloitti toimintansa pienimuotoisempana ja eri rakennuksessa vuonna 1961. Nykyisen museorakennuksen rakentaminen alkoi vuonna 1983 ja se otettiin käyttöön vuonna 1991. Museorakennus sijaitsee Erétrian kaupungin luoteisosassa lähellä antiikin Eretrian arkeologista aluetta.
Museon kokoelmiin kuuluu löytöjä Eretriasta sekä muun muassa Amárynthoksesta, Lefkantísta, Magoúlasta ja Xirópolista. Museoesineisiin kuuluu esineitä varhaiselta helladiselta kaudelta roomalaiselle kaudelle. Merkittävimpiin löytöihin kuuluvat muun muassa Lefkantísta löydetty varhaisin tunnettu kentauria esittävä veistos (n. 1050–900 eaa.) sekä Apollon Dafneforoksen temppelin länsipään päätykolmiokoristelusta peräisin oleva Theseusta ja Antiopea esittävä veistos. Veistosten lisäksi kokoelmiin kuuluu muun muassa suuri määrä eretrialaista ja attikalaista keramiikkaa.
Chalkídan arkeologinen museo
Chalkídan arkeologinen museo () on arkeologinen museo Chalkídan kaupungissa Euboian saarella Kreikassa. Se esittelee eri puolilta saarta löydettyä pääosin antiikin aikaista esineistöä.
Museo on perustettu ja rakennettu vuosina 1901–1902. Se toimii Chalkídan keskustassa sijaitsevassa uusklassisessa rakennuksessa. Museossa on kolme näyttelysalia. Esineitä on näytteillä myös museon pihalla. Rakennus kunnostettiin vuosina 1990–1991.
Museon kokoelmiin kuuluu esineitä paleoliittiselta kaudelta roomalaiselle kaudelle. Museoesineisiin lukeutuu löytöjä muun muassa Mánikan varhaisen helladisen kauden asutuksesta ja hautausmaalta; mykeneläisen ja geometrisen kauden keramiikkaa ja figuriineja; klassisen ja hellenistisen kauden veistoksia, keramiikkaa ja rahoja antiikin Khalkiin, Eretrian ja Karystoksen kaupungeista; sekä roomalaisen kauden veistoksia Khalkiista ja Aidepsoksesta.
Merkittäviin museoesineisiin kuuluvat muun muassa paleoliittisen ja neoliittisen kauden työkalut; Mánikasta löydetty keramiikka sekä luusta ja pronssista tehdyt varhaishelladiset figuriinit 2000-luvulta eaa.; Vromoúsasta löydetty maalattu rhyton mykeneläiseltä kaudelta 1000-luvun jälkimmäiseltä puoliskolta eaa.; kuros-veistosten osat 500-luvulta eaa.; istuvaa naista esittävä hautakivi 400-luvulta eaa.; Demeterin tai Kybelen kuvapatsas 300-luvulta eaa.; Dionysosta ja Plutonia esittävä votiivireliefi Karystoksesta samoin 300-luvulta eaa.; hellenistisen kauden hautausmaalta löydetty urheilijan kultainen seppele; Khalkiista löydetty päätön Apollonia esittävä patsas, joka on roomalaisaikainen kopio; sekä Aidepsoksen roomalaisesta kylpylästä löydetty Antinooksen patsas keisari Hadrianuksen kaudelta.
Jarrulaskuvarjo
Jarrulaskuvarjo tai jarruvarjo on lentokoneessa käytettävä laskuvarjon kaltainen osa, jolla hidastetaan koneen nopeutta laskeutumisessa.
Jarruvarjon on keksinyt Gleb Kotelnikov vuonna 1912.
Mongolian parlamenttivaalit 2008
Mongoliassa pidettiin 29. kesäkuuta 2008 parlamenttivaalit. Parlamenttivaaleissa oli jaossa 76 edustajapaikkaa ja ehdokkaita oli 356. Ääntenlaskennan tulokset julkistettiin 14. heinäkuuta 2008. Mongolian kansanpuolue voitti vaalit saaden 45 paikkaa toiseksi suurimman puolueen - demokraattisen puolueen saadessa 27 paikkaa. 
Vuonna 2005 otettiin käyttöön uusi äänestystapa ja nämä vaalit olivat ensimmäiset joissa lakia sovellettiin käytäntöön.
311 ehdokasta 11 puolueesta ja yhdestä vaaliliitosta asettivat ehdokkaita parlamenttivaaleihin. Lisäksi oli 45 yksilönä ehdolle asettunutta henkilöä.
14. heinäkuuta julkaistujen tulosten perusteella Mongolian kansanvallankumouspuolueen edustajat saivat vähintään 39 edustajapaikkaa ja demokraattisen puolueen edustajat saivat vähintään 25 paikkaa. Yksi paikka olisi menossa kansan tahdon puolueelle ja kolme paikkaa puolueiden ulkopuolisille ehdokkaille.
Tulokset kolmesta vaalialueesta (Hentii, Dornod, ja Bayangol) tulivat myöhässä. 20. elokuuta viimeiset tulokset Hentiistä tulivat nostaen Mongolian kansanvallankumouspuolueen edustajien määrän 42 edustajaan. Äänestysprosentti oli 74,2% ollen huomattavasti alhaisempi kuin vuoden 2004 82%.
Kun ääntenlaskennan välitulokset julkaistiin 30. kesäkuuta, Mongolian demokraattisen puolueen edustajat ilmoittivat 1. heinäkuuta että vaalit ovat laittomat eivätkä hyväksyneet tulosta. 7. heinäkuuta pidetyssä lehdistötilaisuudessa demokraattisen puolueen edustajat 
Dambyn Dorlig, Zandaakhuugiin Enkhbold, ja Lamjavyn Gundalai ilmoittivat että äänestäjien rekisteröinnissä oli ollut massiivisia väärinkäytöksiä. Myöhemmin keskusrekisteritoimisto vahvisti osan näistä väittämistä oikeiksi.
1. heinäkuuta osa pienempien puolueiden ehdokkaista järjesti mielenosoituksen Sukhbaatar Squarella. Paikalle kertyi suuri väkijoukko joka piiritti Mongolian kansanpuolueen toimiston. Väkijoukko ryhtyi heittelemään toimistoa kivillä ja pyrki pääsemään toimiston sisälle. Poliisivoimat vastasivat vesitykeillä ja kyynelkaasulla. Illalla toimistossa syttyi tulipalo. Paikalla ei ollut riittävästi poliiseja estämään mielenosoittajia. Keskiyön aikoihin presidentti Nambaryn Enkhbayar pyysi paikalle hätätilajoukkoja. Kaupungin toimittaja estettiin raportoimasta seuraavan neljän päivän ajan.
Neljä henkilöä
kuoli ammuttuna mielenosoituksissa. Mongolian oikeusministeri kertoi että 220 siviiliä ja 108 palveluksessa ollutta henkilöä haavoittui mielenosoituksessa.Amnesty international kritisoi Mongolian poliisivoimia liiallisen väkivallan käytöstä. Noin 700 henkilöä pidätettiin. Pidätetyistä valtaosa vapautettiin nopeasti mutta 140 henkilöä joiden joukossa oli 13 alaikäistä ja 3 naista saivat 3 - 7 vuoden vankeustuomiot 31. lokakuuta 2008.
15.–19. elokuuta välisenä aikana 10 poliisia pidätettiin ampumatapausten johdosta.
Mark Clifton
Mark Clifton (1906 – 1963) oli yhdysvaltalainen tieteiskirjailija.
Hänen tunnetuimpia töitään on "They'd Rather Be Right" (myös nimellä "The Forever Machine") yhdessä Frank Rileyn kanssa, josta tekijät saivat Hugo-palkinnon.
Meritorjunta
Meritorjunta on vihollisten sotilaallisten merialusten torjumista. Se voi kohdistua niin merenpinnan päällisiin, kuin sen alaisiin aluksiin. Pinnanalainen alus on yleensä sukellusvene. Meritorjunnassa voidaan käyttää laivastoalusten ohella: lähinnä merimaaliohjuksia, rannikkopattereita tykistön roolissa kuin myös lentokoneita. Rannikkopatteristo voi olla myös liikkuva, jolloin lähinnä telahaupitsit voisivat tulla kyseeseen tässä tehtävässä, Lentokoneisiin, ohjusveneeseen tai rannikon puolustusasemaan voi olla asennettuna meritorjuntaohjus. Näistä tunnetuimpia on Falklandin sotaan liittynyt, ranskalaisvalmisteinen Exocet-ohjus.
Paulus Utsi
Paulus Utsi (7. heinäkuuta 1918 Yykeänmuotka, Norja – 1. toukokuuta 1975 Porjus, Ruotsi) oli saamelainen runoilija ja käsityöläinen.
Utsi toimi saamelaiskäsitöiden ("sámi duodji") opettajana pohjoisessa Lapissa, myös Inarissa. Hän oli aktiivinen yhdistysihminen ja saamelaispoliitikko. Hän korosti saamen kielillä kirjoittamisen tärkeyttä.
Utsi kirjoitti koko elämänsä, mutta ehti julkaista vain yhden kirjan elinaikanaan: runokokokoelman "Giela giela" (1974). Muut runot ja tekstit on julkaistu postuumisti. Hänen puolisonsa Inger Utsi toimitti ja käänsi hänen tekstejään. Kuoleman jälkeen ilmestyivät "Giela gielain" (1980), "Don čanat mu alccesat" (1992) ja "Följ stigen; texter 1941–1974" (2000).
Paulus Utsi oli ensimmäinen saamelaiskirjailija, joka löi itsensä läpi sodanjälkeisessä ajassa. Hänestä tuli tärkeä inspiraation lähde nuorille saamelaiskirjailijoille, kuten Nils-Aslak Valkeapäälle, joka oli Utsin sukulainen.
Utsin asema on erityisen tärkeä ruotsinsaamelaisten keskuudessa, ja hänen tunnetuinta runoaan ”Goahtoeanan”, jonka on säveltänyt Lars-Wilhelm Svonni, pitävät monet Ruotsissa asuvat saamelaiset saamelaisten toisena kansallislauluna.
Paulus Utsin vanhemmat olivat Könkämän lapinkylän (Könkämä sameby) porosaamelaisia, joiden porojen kesälaitumet olivat Yykeässä Norjassa ja talvilaitumet Kaaresuvannossa Pohjois-Ruotsissa. Ruotsin ja Norjan välillä vuonna 1919 solmittu uusi laidunsopimus poisti Ruotsissa kirjoilla olevilta saamelaisilta laidunnusoikeuden Norjassa. Sopimus pakotti perheen muuttamaan porojensa kanssa Sirkaksen lapinkylään (Sirkas sameby) Jokimukkaan. Muuton ajankohta on epäselvä. Utsin mukaan perhe muutti jo vuonna 1922, mutta kirkonkirjoihin muutto on rekisteröity vasta vuonna 1926. Perhe oli vajaan kymmenen vuoden aikana ajettu ensin Jukkasjärveltä Koutokeinoon ja sieltä edelleen Kaaresuvantoon ennen kuin he päätyivät Sirkaksen lapinkylään.
Sirkaksessa Utsit joutuivat uuden haasteen eteen. Vuonna 1920 Luulajanjoesta tehtin valtakunnallinen vesivoiman kehittämiskohde, ja koko elämänsä ajan Utsi todisti, kuinka patoamiset yhä enemmän veivät porojen laidunmaata Sirkaksen lapinkylästä. Poronhoitoa ja saamelaista kulttuuria kohdannut paine leimasi vahvasti Utsin kirjailijantyötä. Esikoisteoksensa "Giela gielan" johdannossa hän kirjoittaa: ”Miksi ei nouse saamelainen kirjoittamalla?” Utsille kirjallisuus oli osa olemassolotaistelua.
Bahadur Šah I
Bahadur Šah I oli Suurmogulien valtakunnan hallitsija vuosina 1707–1712.
Bahadur Šah ssyntyi 14. lokakuuta 1643 Burhanpurissa ja hän oli Suurmogulien valtakunnan hallitsija Aurangzebin poika. Hänen alkuperäinen nimensä oli Mu'azzam. Vuodesta 1663 hän edusti isäänsä Deccanissa Keski-Intiassa ja vuosina 1683–84 hän johti sotarekeä maratheja vastaan Portugalin siirtokunta Goaan. Ilman Portugalin tukea sotaretki päättyi tuhoisaan tappioon. Aurangzeb kuoli vuonna 1707 ja koska Suurmogulit eivät tavallisesti nimittäneet seuraajaansa, edellisen hallitsijan kuolema johti usein veriseen valtakamppailuun. Mu'azzam toimi isänsä kuollessa Kabulin kuvernöörinä ja joutui taistelemaan veljeänsä Azam Šahia vastaan ennen nousuaan valtaistuimelle hallitsijanimellä Bahadur Šah.
Bahadur Šah päätyi taistelemaan uhkia vastaan useilta eri tahoilta. Häntä vastustivat Jaipurin ja Udaipurin rajputihallitsijat ja sikhit Punjabissa. Sikhien kymmenes ja viimeiseksi jäänyt guru Gobind Singh sai surmansa vuonna 1708 ja vaikka uutta gurua ei enää ilmaantunut, Banda Bahadur jatkoi sikhien vastarintaa myöhemmin. Marathit olivat puolestaan uhanneet valtakuntaa jo Bahadur Šahin isän valtakaudella. Aurangzeb oli ottanut Shivajin pojanpojan Šahun panttivangiksi hoviinsa ja Bahadur Šah pyrki parantamaan välejään maratheihin nimittämällä Šahin Sataran radžaksi. Šahu palveli virassaan valtakuntaa uskollisesti, mutta hän nimitti Punen peshwaksi Chitpavan Brahman Balaji Vishvanathin, jonka pojasta Baji Raosta tuli myöhemmin Suurmogulien valtakunnan voimakkain vastustaja. Bahadur Šah vaikutti näin tietämättään oman valtakuntansa myöhempään heikentymiseen. Bahadur Šah kuoli Lahoressa 27. helmikuuta 1712 ja hänen jälkeensä valtaan nousi hänen poikansa Jahandar Šah.
Arvo Kokko
Arvo Kokko oli suomalainen toimittaja ja 1930-luvun äärioikeistolainen aktivisti. Hän oli mukana Lapuan liikkeessä, Vapaussodan kenttäharmaat -järjestössä ja Helsingin Rintamamiesyhdistyksessä.
Browning M1917
Browning M1917 on John Moses Browningin suunnittelema ja ensimmäisessä maailmansodassa käyttöön otettu raskas konekivääri. Pääosin Yhdysvaltain armeijan käyttämää vesijäähdytteistä konekivääriä käytettiin ensimmäisessä ja toisessa maailmansodassa, Korean sodassa sekä hieman pienemmissä määrin Vietnamin sodassa. Jalkaväen lisäksi sitä käytettiin myös ajoneuvoissa, kuten jeepeissä. 1930-luvulla kehitettiin päivitetty versio M1917A1, jonka tulinopeus oli parhaimmillaan 600 laukausta minuutissa.
Tieteiskirjallisuuden kulta-aika
Tieteiskirjallisuuden kulta-aika on aikajakso 1930-luvun puolivälistä 1950-luvun loppuun, jolloin tieteiskirjallisuus eli nousuaikaa. Aikajaksolla tieteiskirjallisuus nousi pulp-lehdistä merkittäväksi kirjoiksi.
Historioitsija Adam Robertsin mukaan kulta-aikana kunnioitettua oli tietynlainen kirjoittaminen: kova tieteiskirjallisuus, lineaarinen narratiivi, sankarit ratkaisemassa ongelmia tai torjumassa uhkia avaruusoopperassa.
John W. Campbellin sanotaan vaikuttaneen aikakauden kehittymiseen ollessaan "Astounding Science Fiction" -lehden toimittajana. Aikaisemmat alipalkatut pulp-kirjoittajat painottivat seikkailua heikolla tieteen tuntemuksella. Campbell itse oli opiskellut MIT:ssä ja muutti koko tilanteen. Toisessa maailmansodassa käytettiin vahvasti teknologiaa, joka vaikutti käsitykseen tieteisfiktiosta ja aiemmin pilkatut käsitteet kuten raketit ja atomipommi osoittautuivat mahdollisiksi.
Ensimmäinen Worldcon järjestettiin vuonna 1939. Hugo-palkinto perustettiin ja parhaan romaanin Hugo-palkinto jaettiin ensimmäisen kerran vuonna 1953.
Kulta-ajan tieteiskirjallisuutta seurasi "uuden aallon" tieteiskirjallisuus 1960- ja 1970-luvuilla.
Jakson alkupuolella (1938-1946):
Myöhemmällä jaksolla (1947-1959):
Suojeluraha
Suojeluraha on laitonta rahoitusta, suojelumaksua minkä laittomat toimijat voivat periä yleensä laillisilta toimijoilta. Rikolliset liigat (kuten Venäjän mafia, triadit, yakuza, huumekartellit) voivat tällä tavoin omaa toimintaansa rahoittaa. Yleensä suojelurahan perimiseen liittyy: joko henkeen tai terveyteen, tai myös taloudellisen liiketoimintaan liittyvä uhkailu. Suojeluraha voi kohdistua monenlaiseen toimintaan. Se voi kohdistua myös laittomuuksiin, kuten esimerkiksi luvattomaan seksibisnekseen tai ilman työlupaa/viisumia toimimiseen ansiotyössä. Terminä suojeluraha on tullut tunnetuksi lähinnä mafiaan liittyneistä uutisoinneista ja sitä kautta julkisuuteen nousseista tapauksista.
Elisabet (Romanian kuningatar)
Elisabet (synt. "Pauline Elisabeth Ottilie Louise"; 29. joulukuuta 1843 Neuwied, Preussi – 3. maaliskuuta 1916 Curtea de Argeș, Romania) oli Romanian kuninkaan Kaarle I:n puoliso ja kirjailija. Hän julkaisi muun muassa romaaneja ja runokokoelmia, pääasiassa kirjailijanimellä Carmen Sylva.
Elisabetin vanhemmat olivat Wiedin ruhtinas Hermann ja Maria von Nassau. Elisabet nai vuonna 1869 Romanian ruhtinaaksi valitun Hohenzollern-Sigmaringenin prinssin Kaarle I:n, joka vuonna 1881 kruunattiin kuninkaaksi. Romanian kuningattarena Elisabet omistautui hyväntekeväisyystyölle ja koulutuksen edistämiselle. Vuosien 1877–1878 Venäjän–Turkin sodan aikana hän panosti haavoittuneiden sotilaiden hoitoon ja perusti Elisabetin risti -nimisen kunniamerkin ansioituneille sotilassairaanhoitajille. Elisabetin ja Kaarlen avioliitosta syntyi vain yksi lapsi, kolmivuotiaana kuollut prinsessa Maria (1870–1874).
Elisabet oli kirjallisesti, taiteellisesti ja musiikillisesti lahjakas. Hän kirjoitti romaaneja, näytelmiä, novelleja, esseitä ja runokokoelmia, ja julkaisi romanialaisten kansantarinoiden kokoelmia. Hänen toimittamansa ranskankielinen aforismikokoelma "Les Pensées d'une reine" (1882) voitti vuonna 1888 Ranskan akatemian Botta-palkinnon. Elisabet kirjoitti myös vuonna 1884 libreton ruotsalaisen säveltäjä Ivar Hallströmin oopperaan "Neaga". Lisäksi hän käänsi Pierre Lotin romaanin "Islannin kalastajat" ja Paul de Saint-Victorin kritiikkikokoelman ranskasta saksaksi sekä Elena Văcărescun toimittaman romanialaisten kansanlaulujen kokoelman saksasta englanniksi. Suuren osan kirjallisesta tuotannostaan Elisabet julkaisi kirjailijanimellä "Carmen Sylva". Nimimerkillä "Dito Und Idem" julkaistut teokset ovat kuningatar Elisabetin ja hänen hovineitonsa Mite Kremnitzin yhdessä kirjoittamia.Suomennetu teos:
Roope-karhu
Roope-karhu (alkuperäiseltä nimeltä Rupert Bear) on brittiläisen taiteilijan Mary Tourtelin luoma sarjakuva. Se ilmestyi ensimmäisen kerran Daily Express -lehdessä 8. marraskuuta 1920. Sarjakuvan päähenkilö on Roope-niminen karhu, jolla on yllään punainen villapaita sekä keltaruudulliset housut ja kaulahuivi.
Sarjakuvasta on tehty useita televisiosarjoja, kuten vuosina 1970–1974 valmistunut nukkeanimaatiosarja "Roope-karhun seikkailut", vuosina 1991–1997 valmistunut "Roope-karhu" -piirrossarja, jota esitettiin MTV3-kanavalla 1990-luvulla suomen kielelle jälkiäänitettynä sekä vuosina 2006–2008 valmistunut stop motion -animaatiosarja "Roope-karhun taikaseikkailut".
Arto Sotavalta levytti Roope-karhusta kappaleen vuonna 1971, joka on käännöskappale laulaja Jack Leen esittämästä kappaleesta "Rupert".
Mike Lenarduzzi
Mike Lenarduzzi (s. 14. syyskuuta 1972 London, Ontario, Kanada) on kanadalais-italialainen entinen jääkiekkomaalivahti, joka pelasi NHL:ssa 4 ottelua vuosina 1992–1994. Hartford Whalers varasi Lenarduzzin numerolla 57 vuoden 1990 varaustilaisuudessa.
Lenarduzzi aloitti uransa OHL-liigan Oshawa Generalsin riveissä kaudella 1988–1989. Hän aloitti kautensa alemmassa junioriliigassa pelanneen Markham Waxersin maalinsuulla, mutta siirtyi loppukaudesta Oshawaan jossa pääsi pelaamaan kuudessa ottelussa. Kaikkiaan Lenarduzzi viihtyi OHL:ssa neljä kautta pelaten tänä aikana Oshawan lisäksi kolmessa muussakin seurassa. Otteluita Lenarduzzille kertyi OHL:ssa 122.
Viimeisen juniorikautensa lopussa Lenarduzzi nostettiin AHL-joukkue Springfield Indiansin riveihin. Hän pääsi pelaamaan yhdessä playoff-ottelussa. Seuraavalla kaudella Lenarduzzi oli Springfieldin ykkösmaalivahti ja pelasi reilun kolmanneksen joukkueen otteluista. Hän pääsi kauden aikana pelaamaan myös kolmessa NHL-ottelussa Whalersin maalin suulla. Seuraavalla kaudella Lenarduzzi jäi AHL:ssa George Manelukin ja Frank Pietrangelon varjoon ja pääsi pelaamaan vain vajaan neljänneksen joukkueen otteluista. Tilille kertyi lisäksi yksi pelattu erä Hartford Whalersin maalilla. Lenarduzzi päätti kauden Salt Lake Cityn IHL-joukkue Golden Eaglesin riveissä pelaten neljässä ottelussa. Lenarduzzin sopimus Whalersin kanssa päättyi kevääseen 1994.
Kaksi seuraavaa kautta Lenarduzzi pelasi Colonial Hockey Leaguessa London Wildcatsin ja Saginaw Wheelsin joukkueissa. Londonissa Lenarduzzi oli selkeässä ykkösvahdin roolissa mutta Saginawissa hän jakoi torjuntavastuun puoliksi Steve Vezinan kanssa. Kaudet 1996–1997 ja 1997–1998 Lenarduzzi pelasi ECHL-liigaa Mobile Mysticksin joukkueessa ja kävi siinä ohessa AHL:n Hersheyssa varamaalivahtina kahdessa ottelussa.
Kaudella 1998–1999 Lenarduzzi pelasi 15 ottelun verran Alppiliigaa Italian Milano Rossoblun joukkueessa ja päätti kautensa Western Professional Hockey Leaguen Amarillossa. Seuraavalla kaudella Lenarduzzi pelasi vielä ECHL-joukkue Baton Rouge Kingfishin maalinsuulla 54 ottelua ja päätti sitten uransa.
Mike Rosati
Michael Anthony "Mike" Rosati (s. 7. tammikuuta 1968 Toronto, Ontario, Kanada) on kanadalais-italialainen entinen jääkiekkomaalivahti, joka pelasi suurimman osan urastaan Euroopassa.
Rosati pelasi neljä kautta OHL-junioriliigan Hamilton Steelhawksissa vuosina 1985–1989 ennen siirtymistään aikuisten sarjoihin. Juniorivuosien jälkeen Rosati pelasi kauden 1989–1990 ECHLn Erie Panthersin riveissä. New York Rangers oli varannut Rosatin vuonna 1988 7.kierroksella mutta ei nähnyt Rosatille mitään käyttöä. Yhden ECHL-kauden jälkeen Rosati suuntasi pelaamaan Italiaan. Rosati pelasi HC Bolzanon riveissä kuusi kautta ja sai sinä aikana Italian kansalaisuuden. Hän pääsi näin edustamaan ensi kertaa Italian maajoukkuetta.
Kaudesta 1996–1997 alkaen Rosati pelasi Saksan DEL-liigassa Adler Mannheimin joukkueessa. Kahden Saksassa pelatun kauden jälkeen Rosati solmi vapaana agenttina sopimuksen Pohjois-Amerikkaan Washington Capitalsin organisaatioon. NHL-ura ei kuitenkaan Rosatille auennut vaan hän pääsi jäälle vain yhdessä ottelussa, jossa pelasi 28 minuuttia pitäen kuitenkin maalinsa puhtaana. Pääosan kaudesta Rosati pelasi AHL-joukkue Portland Piratesin riveissä ja päätti kauden Winnipegissä IHL-joukkue Manitoba Moosen riveissä. Seuraavaksi kaudeksi suuntana oli jälleen Saksan Mannheim. Mannheimissa Rosati pelasi seuraavat neljä kautta ennen kuin siirtyi jäähdyttelemään sarjaporrasta alemmas Heilbronner Falconsin riveihin yhdeksi vuodeksi. Saksan vuosinaan Rosati voitti kahdesti DEL-liigan mestaruuden.
Rosati edusti Italiaa ensi kertaa vuoden 1994 talviolympialaisissa Lillehammerissa, jossa hän oli joukkueen kolmas maalivahti. Rosati pääsi pelaamaan kahdessa ottelussa päästäen taakseen 10 maalia. Rosati pelasi myös seuraavissa olympialaisissa, sillä kertaa joukkueen ykkösmaalivahtina pelaten neljästä ottelusta kolme.
MM-tasolla Rosati edusti Italiaa säännöllisesti vuoden 1994 kotikisoista vuoteen 2003. Ainoastaan vuoden 1999 kisat jäivät väliin Rosatin pelatessa tuolloin IHL:n playoff-otteluita.
Peliuran jälkeen Rosati toimi heti seuraavalla kaudella Adler Mannheimissa Helmut de Raafin ja Stephane Richerin apuvalmentajana. Yksivuotisen pestin jälkeen Rosati piti muutaman vuoden taukoa valmentamisesta kunnes otti vastaan OHL-joukkue Barrie Coltsin maalivahtivalmentajan tehtävän kauden 2010–2011 alusta. Tässä tehtävässä hän toimi kevääseen 2017 asti.
Vesihierakka
Vesihierakka ("Rumex aquaticus") on tatarkasvilaji.
Monivuotinen 80-150 cm korkea ruoho. Varsi pysty, uurteinen ja usein punasävyinen. Vihreät kukat säteittäisiä, kerrannaisterttu, noin 5 mm leveitä, kaksineuvoisia. Heteitä on 6. Yhdislehtinen emiö 3-lukuinen ja -vartaloinen. Hedelmäverhiö 5–9 mm pitkä, liuskat kolmiomaisia, poikkityvisiä, ehytlaitaisia ja nystermättömiä. Alemmat lehdet pitkäruotisimpia kuin ylemmät. Lehdet ovat paljaita, ruusukelehtinen lapa kolmiomainen 20-35 cm, reunoilta heikosti poimuinen. Hedelmä on ruskea, kolmisärmäinen, kiiltävä, 3–4 mm pitkä pähkylä. Kukkii heinäkuusta-syyskuuhun. Vesihierakka risteytyy helposti muiden hierakoiden kanssa, ja siitä on löydetty risteymiä ainakin seuraavien hierkakoiden kanssa idänhierakka ("R. confervus"), poimuhierakka ("R. crispus"), isohierakka ("R. hydrolapathus"), hevonhierakka ("R.longifolius") ja tylppälehtihierakka ("R.obtusifolius").
Pohjoisella pallonpuoliskolla ja Suomessa jokseenkin koko maassa kasvava.
Jokien, järvien, purojen ja meren rannoilla vesirajassa tai sen välittömässä läheisyydessä, kuitenkin vaatimaton kasvupaikkansa suhteen.
Suvantokatu (Joensuu)
Suvantokatu on itä-länsisuuntainen katu Joensuun keskustassa. Se johtaa Pielisjoen rannasta Suvantosillalta Rantakadulta Länsikadulle Mehtimäen urheilupuiston laitaan. Nimensä katu on saanut sijaintinsa mukaan Pielisjoen suvannosta.
Suvantokadun varrella on eteläpuolella, joelta päin alkaen:
Suvantokadun varrella on pohjoispuolella, joelta päin alkaen:
Poikkikatuja ovat joelta päin luettuna Torikatu, Kauppakatu, joka on myös kävelykatu Suvantokadulta pohjoiseen, Kirkkokatu, Koulukatu, Kalevankatu, Merimiehenkatu ja Sepänkatu.
Liikennevalot ovat Torikadun, Kauppakadun ja Kirkkokadun risteyksissä. Liikenneympyröitä on Rantakadun ja Koulukadun risteyksissä. Suvantokatu on etuajo-oikeutettu katu.
Kadun pohjoislaidalla kulkee pyörätie Koulukadun ja Länsikadun välillä. 
Koulukadun risteyksen liikenneympyrässä on Hannu Sirenin teos Rinkeli (2015).
Òmnium Cultural
Òmnium Cultural on vuonna 1961 perustettu katalonialainen kansalaisjärjestö. Sen alkuperäisiin tehtäviin kuuluvat muun muassa katalaanin kielen ja katalonialaisen kulttuurin aseman parantaminen. 2010-luvulla järjestö on ajanut Katalonian itsenäisyyskansanäänestyksen järjestämistä. Järjestön puheenjohtaja Jordi Cuixart määrättiin 16. lokakuuta 2017 tutkintavankeuteen. Häntä tutkitaan yhdessä Assemblea Nacional Catalana -järjestön puheenjohtajan Jordi Sànchezin kanssa kapinasta, koska he ovat olleet itsenäisyyskansanäänestystä ajavien mielenosoitusten pääjärjestäjiä. Vangitsemista ja tutkintaa on pidetty poliittisena.
Assemblea Nacional Catalana
Assemblea Nacional Catalana (lyh. "ANC") on vuonna 2011 perustettu katalonialainen kansalaisjärjestö. Järjestön puheenjohtaja Jordi Sànchez määrättiin 16.10.2017 tutkintavankeuteen ilman mahdollisuutta takuisiin. Häntä syytetään yhdessä Òmnium Cultural -järjestön puheenjohtajan Jordi Cuixartin kanssa kapinasta, koska he ovat olleet itsenäisyyskansanäänestystä ajavien mielenosoitusten pääjärjestäjiä. Oikeudenkäyntiä ja tuomiota on pidetty poliittisena.
Jordi Cuixart
Jordi Cuixart i Navarro (s. 1975) on katalaanien kulttuuria edistävän Òmnium Cultural -kansalaisjärjestön puheenjohtaja. Hänet määrättiin 16. lokakuuta 2017 tutkintavankeuteen ilman mahdollisuutta takuisiin. Häntä syytetään yhdessä Assemblea Nacional Catalana -järjestön puheenjohtajan Jordi Sànchezin kanssa kapinasta, koska he ovat olleet Katalonian itsenäisyyskansanäänestystä ajavien mielenosoitusten pääjärjestäjiä. Vangitsemista on pidetty poliittisena. Muun muassa ihmisoikeusjärjestö Amnesty International on vaatinut Cuixartin vapauttamista.
Jordi Sànchez
Jordi Sànchez i Picanyol (s. 1964) on katalonialainen poliitikko ja Assemblea Nacional Catalana (lyh. "ANC") -kansalaisjärjestön entinen puheenjohtaja. Hänet määrättiin 16. lokakuuta 2017 tutkintavankeuteen ilman mahdollisuutta takuisiin. Häntä syytetään yhdessä Òmnium Cultural -järjestön puheenjohtajan Jordi Cuixartin kanssa kapinasta, koska he olivat lokakuun 2017 itsenäisyyskansanäänestystä ajavien mielenosoitusten pääjärjestäjiä ja heitä uhkaa jopa 30 vuoden vankeusrangaistus. Vangitsemista on pidetty poliittisena. Muun muassa ihmisoikeusjärjestö Amnesty International on vaatinut Sànchezin vapauttamista.
Yhä vankilassa ollut Sànchez lähti ehdolle Katalonian parlamenttiin joulukuun 2017 vaaleissa ja tuli valituksi Junts per Catalunyan listalta. Samassa yhteydessä hän luopui tehtävästään ANC:n puheenjohtajana. Itsenäisyysmieliset puolueet voittivat vaaleissa paikkaenemmistön ja yrittivät aluksi nimittää kapinasyytteitä maanpakoon lähteneen Carles Puigdemontin uudelleen pääministeriksi, mutta Espanja kielsi nimityksen sillä perusteella, että nimitettävän henkilön olisi oltava fyysisesti paikalla nimitysistunnossa, eikä nimitys videoyhteyden avulla ulkomailta käsin olisi sallittua. Tämän jälkeen pääministeriksi ehdotettiin Sànchezia, ja hänelle anottiin lupaa poistua vankilasta väliaikaisesti voidakseen osallistua nimitysistuntoon. Espanjan korkein oikeus kuitenkin epäsi Sànchezin pyynnön, minkä jälkeen pääministeriksi ehdotettiin Jordi Turullia. Lopulta Turullkin vangittiin 23. maaliskuuta 2018 samassa oikeudenkäynnissä muitten entisten ministereitten Raül Romevan, Dolors Bassan ja Josep Rullin sekä parlamentin entisen puhemiehen Carme Forcadellin kanssa.
Samana päivänä uusien vangitsemisten kanssa vaati Espanjaa takaamaan Sànchezin poliittiset oikeudet. Tämän jälkeen Sànchez nostettiin uudelleen pääministeriehdokkaaksi ja hänelle anottiin toistamiseen jo kerran evättyä lupaa osallistua nimitysistuntoon ja perusteltiin anomusta YK:n ihmisoikeuskomitean Espanjalle antamalla huomautuksella. Espanjan korkeimman oikeuden tuomari Pablo Llarena kuitenkin hylkäsi tämänkin anomuksen vedoten "rikoksen uusimisriskiin". 24. huhtikuuta 2018 Sànchez ilmoitti, että hänet on määrätty vankilassa kuukaudeksi eristykseen ja että hän joutuu viettämään 18 tuntia vuorokaudesta omassa sellissään. Eristykseen määräämisen perusteena oli, että Sànchez oli äänittänyt vaalikampanjaansa varten puhelimella ääniviestin, jonka häntä vankilassa tapaamassa käynyt Núria Guillaumes oli toimittanut eteenpäin. Guillaumesilta kiellettiin kuuden kuukauden ajaksi vierailut vankilassa Sànchezin luona ja jopa yhteydenpito häneen.
Cierra Ramirez
Cierra Ramirez
(s. 9. maaliskuuta 1995) on yhdysvaltalainen näyttelijä, malli ja laulaja. Hänet tunnetaan parhaiten roolistaan ​​Mariana Adams-Fosterina tv-sarjassa The Fosters.
Musiikki johti Ramirezin tekemään televisio-debyyttinsä – kun hän oli 10-vuotias, hän lauloi Apolloon kuuluvan Showtime-elokuvan ”Apollo Kids Star of Tomorrow” -kappaleen. Hän on esiintynyt useiden musiikillisten teosten, kuten Earth Wind and Firein, Chicagon ja Ruben Studdardin avaustyönä.
Ramirez julkaisi 20. kesäkuuta 2016 ensimmäisen EP:nsä "Discreetin".
Vuonna 2007 Ramirezilla oli rooli Disney Channel -sarjan Zack & Cody -televisio-sarjassa. Ramirez sai roolin vuoden 2012 elokuvassa ”Tyttö käynnissä”, josta hän voitti ALMA-palkinnon suosikkielokuva-näyttelijän roolista.
Vuodesta 2013 Ramirez esitti Mariana Fosteria The Fosters -sarjassa. Hän esitti teini-ikäistä koululaista, joka adoptoitiin lapsena lesbopariskunnan monikulttuuriseen sekoitettuun perheeseen.
Duirinishin rautatieasema
Duirinishin rautatieasema () on rautatieasema Skotlannissa Duirinishin taajamassa Ylämaan hallintoalueella. Se sijaitsee Kyle of Lochalshin radan varrella.
Asema avattiin 2. marraskuuta 1897. Kaudella 2015–2016 sitä käytti 1 604 matkustajaa.
Ken Shiro
Kenshiro Teraji (s. 6. tammikuuta 1992 Jōyō, Kioton prefektuuri) on japanilainen alemman kärpässarjan nyrkkeilijä joka tunnetaan paremmin nimellä Ken Shiro. Shiro on hallitseva WBC liiton maailmanmestari painoluokassaan. 
Shiro otteli amatöörinyrkkeilyurallaan 74 ottelua joista voitti 58.
Shiro teki debyyttinsä ammattinyrkkeilykehissä vuonna 2014. Neljännessä ottelussaan Shiro kohtasi WBC Youth liiton mestaruusottelussa Rolly Sumalpongin, joka pudotti Shiron kanveesiin ensimmäistä kertaa hänen ammattinyrkkeilyurallaan. Shiro onnistui muuttamaan taktiikkaansa ottelun kuluessa ja voitti ottelun lopulta tuomariäänillä. Shiro kohosi WBC liiton tunnustamaksi maailmanmestariksi kymmenennessä ottelussaan voittamalla Ganigan Lopezin .
Tom Williamson
Tom Williamson (s. 1990) on yhdysvaltalainen näyttelijä, joka tunnetaan parhaiten roolistaan AJ:nä, draamasarjasta The Fosters.
Williamson syntyi Washingtonissa perheeseen, jossa hän on yksi kolmesta lapsesta. Hän meni Gonzagan korkeakouluun, jossa hän pelasi koripalloa ja osallistui musiikkiteatteriohjelmaan. Williamson valmistui vuonna 2008. Vuonna 21012 hän valmistui Etelä-Kalifornian yliopistosta viestintä- ja mediatutkimuksen alalta.
Vuonna 2013 Williamson esiintyi kauhuelokuvassa All Cheerleaders Die. Lokakuussa 2014 Williamson oli yksi 20 toimijasta, jotka osallistuivat ABC-verkoston 34. vuosittaiseen Talent Showcaseen. Huhtikuussa 2015 ilmoitettiin, että Williamson oli valittu AJ:n rooliin sarjassa The Fosters.
Koot Hoomi
Koot Hoomi (tai Kuthumi) on teosofiaan liittyvä yleisesti fiktiivisenä pidetty hahmo. Koot Hoomi tunnetaan ns. mahatmakirjeistä, jotka tämän nimissä on lähetetty ja jotka käsittelevät mm. teosofian oppia, asemaa sekä Teosofisen Seuran hallintoa. Kirjeitä saivat Alfred Percy Sinnett ja A.O. Hume. Myös H.P. Blavatskyn nuoruudessa hänen kotiinsa ilmestyi Koot Hoomin nimissä allekirjoitettu kirje, joka kertoi tyttären olevan tulossa pian kotiin. Blavatsky väitti tavanneensa Koot Hoomin matkallaan Tiibetissä vuonna 1868.
Kirjeiden ja Blavatskyn tarinoiden perusteella Koot Hoomi olisi ollut Salaisen Veljeskunnan valaistunut jäsen, joka mm. paranormaalein keinoin välittää okkultistista tietoa valituille. Kirjeiden kielen ja tyylin perusteella on arvioitu, että kirjoittaja on oleskellut Euroopassa, että hän ei tunne Tiibetin oloja, vaikka osa kirjeistä sijoittuu sinne, että hän ei osaa hindiä, tiibetiä tai punjabia, että hän kirjoittaa englanniksi joka ei kuitenkaan ole äidinkielensä ja että hän sisällyttää tekstiin paljon amerikkalaista slangia. Lisäksi käsialassa on venäläisiä piirteitä.
Teosofisen liikkeen ulkopuolella Koot Hoomin kirjeitä pidetään Madame Blavatskyn kirjoittamina.
Blavatskyn kuoleman jälkeen myös Rudolf Steiner ilmoitti esityksissään kanavoivansa Mestari Koot Hoomin viestejä.
GW170817
GW170817 oli kahden neutronitähden yhteentörmäyksestä syntynyt painovoima-aalto, joka havaittiin 17. elokuuta 2017 LIGO-tutkimusasemalla. Törmänneet neutronitähdet sijaitsivat NGC 4993 -galaksissa Vesikäärmeen tähdistössä. Räjähdyksestä sinkoutui avaruuteen epävakaata materiaa, josta osa muuttui kullaksi ja muiksi raskaiksi alkuaineiksi.
Teknisesti kyse oli kolmesta erillisestä havainnosta, joiden voi melko varmasti sanoa tulleen samasta kohteesta. Painovoima-aallot havaittiin ensin LIGO- ja Virgo-observatorioissa, sitten 1,7 sekuntia tämän jälkeen Fermi-teleskooppi mittasi lyhyen gammapurkauksen ja myöhemmin Hubble-avaruusteleskooppi kuvasi tapahtuman näkyvän valon aallonpituudella.
Havainto on ensimmäinen neutronitähtien törmäyksestä havaittu gravitaatioaalto. Tähän asti havaitut aallot ovat olleet peräisin mustien aukkojen törmäyksistä. Astrophysical Journal -lehti julkaisi tapahtumasta erikoisnumeron, jonka pääkirjoituksessa sitä kuvailtiin painovoima-aaltojen ja elektromagneettisen säteilyn yhteistutkimuksen syntyhetkeksi.
Ei ole vielä tiedossa millainen taivaankappale törmäyksestä syntyi. Sen massa lienee noin 2,7 Auringon massaa, joten se on raskaampi kuin yksikään tunnettu neutronitähti ja kevyempi kuin yksikään tunnettu musta aukko.
Constance Wu
Constance Wu (s. 22. maaliskuuta 1982) on taiwanilais-yhdysvaltalainen näyttelijä. Hän aloitti uransa teatterissa ennen läpimurtoaan Jessica Huangin roolissa ABC:n komediasarjassa "Fresh Off the Boat". Vuonna 2017 Wu nimitettiin yhdeksi "TIME"-lehden 100 ihmisestä, jotka auttavat muodostamaan maailman.
Wu syntyi taiwanilaiseen maahanmuuttajaperheeseen Yhdysvaltain Virginian osavaltion Richmondissa, missä hän vietti myös nuoruutensa. Wu valmistui Douglas S. Freeman High School -koulusta ja esiintyi jo nuorena paikallisissa Henrico Teen Theater, HATTheatre ja Theater IV -teattereissa sekä Virginia Shakespeare -festivaaleilla. Hän pääsi esiintymään teatterissa myös New Yorkissa puolen vuoden ajan osana New Yorkin yliopiston ja Lee Strasberg Theatre & Film Instituten yhteistyöohjelmaa. Wu valmistui New Yorkin valtionyliopistosta ostopäällikkönä Teatteritaiteen konservatoriossa vuonna 2005. Yliopiston jälkeen Wu opiskeli psykolingvistiikkaa ja melkein osallistui Columbian yliopiston jatkokoulutukseen.
Wu on kertonut, että hänen isovanhempansa olivat erittäin köyhiä ja toimivat bambuyrittäjinä, eikä heillä ollut mahdollisuutta saada koulutusta, joten he eivät osanneet lukea tai kirjoittaa. Hänen isänsä oli Virginia Commonwealth Universityn biologian ja genetiikan professori ja hänen äitinsä oli tietokoneohjelmoija.
Hänellä on kolme sisarta, kaksi vanhempaa ja yksi nuorempi.
New Yorkissa Wulla oli rooleja lavalla ja elokuvissa. Hän teki debyyttinsä roolilla elokuvassa "Stephanie Daley" (2006). Hänellä oli myös myöhemmin rooleja elokuvissa "Year of the Fish" ja "The Architect". Televisiossa hän esiintyi jaksossa "Law & Order: Special Victims Unit", "Torchwood" ja "Covert Affairs", ja hänellä oli myös rooli ABC:n saippuaoopperassa "One Life to Live" vuonna 2007. Wu muutti Los Angelesiin vuonna 2010, missä hän osallistui "Sound of My Voice" -elokuvaan, jonka ohjasi Brit Marling.
Vuonna 2014 Wu sai pääroolin Randall Parkin rinnalla ABC:n komediasarjassa "Fresh Off the Boat". Sarja sai ensi-iltansa vuonna 2015.
E! nimitti hänet televisiokauden 2014–2015 julkkistähdeksi. Vuonna 2015 Wu oli ehdolla Critics’ Choice Television -palkinnon saajaksi Best Actress -sarjassa sekä televisiokritiikkiyhdistys TCA -palkinnon henkilökohtaisesta saavutuksesta komediassa.
Vuonna 2014 Wu osallistui Sundancen käsikirjoittajien laboratorioon kahden kehittyvän Aasian ja Amerikan johtajan, Yung Changin ja Christopher Yogin, kanssa. Hän tunsi sen olevan ainutlaatuinen tilaisuus tukea aasialaisia ​​tarinoita.
Wu:lla oli johtava rooli vuonna 2015 tieteisfiktioelokuvassa "Parallels". Vuonna 2017 hän esiintyi Hulu-antologia-sarjassa "Dimension 404".
Kurtis MacDermid
Kurtis MacDermid (s. 25. maaliskuuta 1994 Sauble Beach, Ontario, Kanada) on kanadalainen jääkiekkoilija, joka edustaa Los Angeles Kingsin organisaatiota.
MacDermid teki NHL-debyyttinsä Kingsin paidassa kauden 2017–2018 avausottelussa Philadelphia Flyersia vastaan 5. lokakuuta 2017.
Stenselen piiri
Stenselen piiri () sijaitsee Storumanin kunnassa Ruotsissa. Sen väkiluku on .
Tärnan piiri (Lappi)
Tärnan piiri () sijaitsee Storumanin kunnassa Ruotsissa. Sen väkiluku on .
Sorselen piiri
Sorselen piiri () sijaitsee Sorselen kunnassa Ruotsissa. Sen väkiluku on .
Alex Iafallo
Alexander Iafallo (s. 21. joulukuuta 1993 Eden, New York, Yhdysvallat) on yhdysvaltalainen jääkiekkoilija, joka edustaa NHL-seura Los Angeles Kingsiä.
Iafallo teki NHL-debyyttinsä Kingsin paidassa kauden 2017–2018 avausottelussa Philadelphia Flyersia vastaan 5. lokakuuta 2017.
Gargnäsin piiri
Gargnäsin piiri () sijaitsee Sorselen kunnassa Ruotsissa. Sen väkiluku on .
Dorotean piiri
Dorotean piiri () sijaitsee Dorotean kunnassa Ruotsissa. Sen väkiluku on .
Risbäckin piiri
Risbäckin piiri () sijaitsee Dorotean kunnassa Ruotsissa. Sen väkiluku on .
Åselen piiri
Åselen piiri () sijaitsee Åselen kunnassa Ruotsissa. Sen väkiluku on .
Fredrikan piiri
Fredrikan piiri () sijaitsee Åselen kunnassa Ruotsissa. Sen väkiluku on .
Lyckselen piiri
Lyckselen piiri () sijaitsee Lyckselen kunnassa Ruotsissa. Sen väkiluku on .
Björkselen piiri
Björkselen piiri () sijaitsee Lyckselen kunnassa Ruotsissa. Sen väkiluku on .
Örträskin piiri
Örträskin piiri () sijaitsee Lyckselen kunnassa Ruotsissa. Sen väkiluku on .
Vindelnin piiri
Vindelnin piiri () sijaitsee Vindelnin kunnassa Ruotsissa. Sen väkiluku on .
Åmselen piiri
Åmselen piiri () sijaitsee Vindelnin kunnassa Ruotsissa. Sen väkiluku on .
Bygdeån piiri
Bygdeån piiri () sijaitsee Robertsforsin kunnassa Ruotsissa. Sen väkiluku on .